160 



Venedig, Bologna og Ancona fortsatte Rejsen til Rom, hvor 

 han indtraf den 19. Januar 1830. Vinteren 1829 — 30 var meget 

 stræng og snefuld; i Berlin havde der været en klingrende 

 Frost; i Wien frøs det 15°, i Venedig 7°, og Overgangen over 

 Appeninerne havde paa Grund af Kulden og det stærke Snefald 

 været baade besværlig og sen; men ikke desto mindre skriver 

 Lund i sine Breve fra denne Periode af hans Rejse, at hans 

 Bryst befandt sig vel. I Rom opholdt han sig indtil den 

 23, Februar og drog saa videre til Neapel; her forblev han dog 

 kun to Dage, og sejlede saa i Selskab med sin Landsmand 

 Professor J. F. Schouw og en engelsk Læge ved Navn Harwood over 

 til Messina for derfra at tiltræde en botanisk Fodrejse langs Sici- 

 liens østlige og sydlige Kyst; vore Rejsende lejede i denne By en 

 Muldyrdriver og to Muldyr til at bære deres Bagage samt et 

 tredje til at ride paa, naar den ene eller den anden af dem 

 skulde føle sig træt paa Vejen, og droge derpaa afsted over 

 Catania og Syracus til Girgenli, og derfra tværs gjennem Øen 

 til Palermo, hvor de ankom den 31. Marts med anselige botaniske 

 Samlinger, som havde nødt dem til i Girgenti at leje et tredje 

 Lastdyr. Zoologisk Udbytte havde Rejsen derimod ikke bragt 

 Lund; medens derfor Schouw hurtigt rejste tilbage til Neapel, 

 besluttede de to andre Rejsefæller at blive nogen Tid i Palermo 

 for at studere og samle Havfaunaen; thi, som Lund skriver i et 

 Brev fra Palermo til min Fader, «det er i Havet, at Rigdommene 

 befinde sig, og den med en yppig Vegetation tæt begroede og 

 med de forskjellige Dyreformer befolkede Havbund contrasterer 

 besynderligt med det skaldede forbrændte Land; Middelhavet er 

 uden Sammenligning rigere end Kysterne af BrasiUen, medens 

 omvendt den saa meget udskregne rige itahenske Vegetation fore- 

 kommer mig som Armoden selv sammenlignet med Sydamerikas 

 Tropevegetation 1) ; og som et Vidnesbyrd om den Iver, hvormed 

 han drev disse Studier, kan det tjene, at han i ganske faa Uger 

 i Palermo samlede henved halvandet hundrede Fiskearter, som 

 han tilsendte det herværende zoologiske Museum. Den 3. Mai 



